233. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2049790/7800/0022 της 7/11 Ιουλ. 1997 (ΦΕΚ Β΄ 570) Αποδοχές Γενικών Γραμματέων Υπουργείων και Περιφερειών, Ειδικών Γραμματέων Υπουργείων, Γενικών Διευθυντών Κεντρικών Υπηρεσιών Υπουργείων, Δικαστηρίων, Ασφαλιστικών Οργανισμών, Ο.Α.Ε.Δ. και Οικονομικών Επιθεωρητών άρθρ. 2 Νόμ. 2343/95. Έχοντας υπόψη: 1.Τις διατάξεις της παρ. 3 του άρθρ. 15 του Νόμ. 2470/1997 «Αναμόρφωση μισθολογίου του προσωπικού της Δημόσιας Διοίκησης και άλλες συναφείς διατάξεις» (ΦΕΚ Α΄ 40). 2.Την ανάγκη καθορισμού επί νέας βάσης των πάσης φύσεως αποδοχών των Γενικών και Ειδικών Γραμματέων Υπουργείων και Γενικών Γραμματέων Περιφερειών, των Γενικών Διευθυντών των Κεντρικών Υπηρεσιών των Υπουργείων, των Δικαστηρίων, των Ασφαλιστικών Οργανισμών, του Ο.Α.Ε.Δ. και των Οικονομικών Επιθεωρητών του άρθρ. 2 του Νόμ. 2343/1995. 3.Τις διατάξεις του άρθρ. 1 παρ. 2α του Νόμ. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις» (ΦΕΚ Α΄ 38). 4.Το γεγονός ότι από τις διατάξεις αυτής της απόφασης προκαλείται δαπάνη σε βάρος του κρατικού προϋπολογισμού ύψους τετρακοσίων εβδομήντα εκατομμυρίων (470.000.000) δραχμών περίπου για το τρέχον οικονομικό έτος και ενιακοσίων τριάντα εκατομμυρίων (930.000.000) δραχμών περίπου για καθένα από τα επόμενα πέντε (5) έτη, η οποία θα καλυφθεί από τα περιθώρια των πιστώσεων των οικείων Υπουργείων και θα βαρύνει τους οικείους  φορείς  και τις αντίστοιχες πιστώσεις  (Μετά τη σελ. 384,90932)  Σελ. 384,90933 Τεύχος 1347 Σελ. 49 Αποδοχές Δημοσίων Υπαλλήλων 2.Ζ.α.233 των Κ.Α.Ε. 0211 κ.λπ. για την εφαρμογή του νέου μισθολογίου των δημοσίων υπαλλήλων από 1.1.1997. 5.Την αριθ. 1107147/1239/0006/4.10.1996 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών»(ΦΕΚ Β΄ 922), αποφασίζουμε: 1.Καθορίζουμε τις μηνιαίες αποδοχές των Γενικών Γραμματέων Υπουργείων και Περιφερειών, των Ειδικών Γραμματέων Υπουργείων, των Γενικών Διευθυντών των Κεντρικών Υπηρεσιών των Υπουργείων, των Δικαστηρίων, των Ασφαλιστικών Οργανισμών και του Ο.Α.Ε.Δ., καθώς και των Οικονομικών Επιθεωρητών του άρθρ. 2 του Νόμ. 2343/1995 (ΦΕΚ Α΄ 211), ως εξής: α.Γενικών Γραμματέων Υπουργείων και Περιφερειών – Βασικός μισθός, ο διπλάσιος του Μ.Κ. 1 του Νόμ. 2470/1997. -Χρονοεπίδομα σε ποσοστό εξήντα τοις εκατό (60%). -Επίδομα θέσεως ευθύνης, ενενήντα χιλιάδες (90.000) δραχμές. Έξοδα παράστασης, ογδόντα χιλιάδες (80.000) δραχμές. Έξοδα κίνησης ογδόντα χιλιάδες (80.000) δραχμές. -Πάγια αποζημίωση για απασχόληση χωρίς ωράριο εργασίας, εκατόν ογδόντα χιλιάδες (180.000) δραχμές. β.Ειδικών Γραμματέων Υπουργείων -Βασικός μισθός ο του Μ.Κ. 1 του Νόμ. 2470/1997 προσαυξημένος κατά εβδομήντα τοις εκατό (70%) -Χρονοεπίδομα σε ποσοστό εξήντα τοις εκατό (60%) -Επίδομα θέσεως ευθύνης, εβδομήντα χιλιάδες (70.000) δραχμές. -Έξοδα παράστασης, εβδομήντα χιλιάδες (70.000) δραχμές. -Έξοδα κίνησης, εξήντα χιλιάδες (60.000) δραχμές. -Πάγια αποζημίωση για απασχόληση χωρίς ωράριο εργασίας, εκατόν πενήντα χιλιάδες (150.000) δραχμές. Οι αποδοχές των ανωτέρω περιπτώσεων α΄ και β΄ καταβάλλονται αποκλειστικά σε όσους υπηρετούν σε θεσμοθετημένες θέσεις Γενικών Γραμματέων Υπουργείων και Περιφερειών, καθώς και σε θέσεις Ειδικών Γραμματέων, όχι δε και σε υπαλλήλους ειδικών θέσεων 1ου και 2ου βαθμού που δεν υπηρετούν στις ως άνω θέσεις, για τους οποίους εφαρμόζονται οι διατάξεις της παρ. 1 του άρθρ. 15 του Νόμ. 2470/1997. Σελ. 384,90934 Τεύχος 1347 Σελ. 50 γ.Γενικών Διευθυντών κεντρικών Υπηρεσιών Υπουργείων, Δικαστηρίων, Ασφαλιστικών Οργανισμών και Ο.Α.Ε.Δ. -Βασικός μισθός, ο του Μ.Κ. 1 του Νόμ. 2470/1997 προσαυξημένος κατά πενήντα τοις εκατό (50%) -Χρονοεπίδομα σύμφωνα με τις διατάξεις του Νόμ. 2470/1997. -Επίδομα θέσεως ευθύνης, εβδομήντα χιλιάδες (70.000) δραχμές. -Έξοδα παράστασης, εβδομήντα χιλιάδες (70.000) δραχμές. -Έξοδα κίνησης, εξήντα χιλιάδες (60.000) δραχμές. -Πάγια αποζημίωση για απασχόληση χωρίς ωράριο εργασίας, εκατόν σαράντα χιλιάδες (140.000) δραχμές. δ.Οικονομικών Επιθεωρητών άρθρ. 2 Νόμ. 2343/95 -Βασικός μισθός, ο του Μ.Κ. κατάταξής τους βάσει του Νόμ. 2470/1997 και προκειμένου περί των κατατασσομένων στο Μ.Κ. 1, ο βασικός μισθός του ίδιου Μ.Κ. προσαυξημένος κατά τριάντα τοις εκατό (30%). -Χρονοεπίδομα, σύμφωνα με τις διατάξεις του Νόμ. 2470/1997. -Επίδομα θέσεως ευθύνης, σύμφωνα με τις διατάξεις του Νόμ. 2470/1997. -Έξοδα κίνησης, πενήντα χιλιάδες (50.000) δραχμές. -Πάγια αποζημίωση, λόγω αυξημένης ευθύνης και απασχόλησης χωρίς ωράριο εργασίας, εκατό χιλιάδες (100.000) δραχμές. 2.Οι διατάξεις των άρθρων 9, 12 και 13 του Νόμ. 2470/1997 έχουν εφαρμογή και στους ανωτέρω. 3.Η απόφαση αυτή που ισχύει από 1.7.1997, να δημοσιευθεί στην Εφημερίδα της Κυβερνήσεως. 234. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 19843/2044 της 21/31 Ιουλ. 1997 (ΦΕΚ Β΄ 650) Επέκταση των διατάξεων του Νόμ. 2470/1997 στους εκτιμητές εμπειρογνώμονες του Ταχ. Ταμιευτηρίου. 2.Ζ.α.234 Αποδοχές Δημοσίων Υπαλλήλων 